ลักษณะอาการ - จุกแน่นตรงคอหอย (ไม่เจ็บ) - รู้สึกอยากเรอแต่เรอไม่ออก - มีอาการคลื่นไส้ - เบื่ออาหาร อยากทราบว่าเป็นอะไรและควรรักษาอย่างไร
สวัสดีค่ะ อาการจุกแน่นตรงคอ อาจเกิดจาก-กรดไหลย้อน-กระเพาะอาหารอักเสบหรือมีแผลในกระเพาะอาหาร-เนื้องอกที่กระเพาะอาหาร อาจทำให้จุกท้องเรื้อรัง กินได้น้อย น้ำหนักลด-มีหลอดอาหารอักเสบหรือติดเชื้อ อาจทำให้กลืนเจ็บ กลืนลำบากได้จากลักษณะอาการดังกล่าวมา เข้าได้กับกรดไหลย้อนมากที่สุดกรดไหลย้อน เป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้การดูแลตัวเองเบื้องต้น เน้นการปรับพฤติกรรมเช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ เป็นต้น ร่วมกับรับประทานยาลดกรดในกระเพาะอาหารหากมีอาการผิดปกติเช่นมีน้ำหนักลดอย่างชัดเจน ถ่ายดำ ถ่ายเป็นเลือด อ้วกเป็นเลือดหรือรับประทานยาลดกรดไป 2-4 อาทิตย์แล้ว อาการไม่ดีขึ้น ควรรีบไปพบแพทย์ค่ะ